Diari Oficial de la Generalitat Valenciana


Sumari del DOGV 6301, del 01-07-2010 (2010/7027)

Bases específiques per a la provisió en propietat d'una plaça de tècnic/a mitjà/ana d'Informàtica.
--------------------------------------------------------------------------------------------------

### Dades del document

Número de DOGV
:   6301

Data del DOGV
:   01-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7027


Data del document
:   01-06-2010

Organisme emissor
:   Ajuntament de Montserrat

Tipus de document
:   Anunci

Anàlisi jurídica

 Descriptors 

:   * Montserrat
    * concurs administratiu

Bases específiques per a la provisió en propietat d'una plaça de tècnic/a mitjà/ana d'Informàtica. [2010/7027]
I. Objecte de la convocatòria
És objecte de les presents bases cobrir en propietat la plaça de tècnic/a de grau mitjà en informàtica de la plantilla d'aquest Ajuntament, amb les característiques següents:
Denominació de la plaça: tècnic/a mitjà/ana en informàtica.
Nombre de places convocades: una.
Naturalesa: funcionarial.
Grup: A2.
Sistema selectiu: concurs oposició lliure.
Escala: administració especial.
Subescala: serveis especials.
Lloc vacant: Tècnic/a mitjà/ana en informàtica.
Nivell de coneixement del valencià: mitjà.
II. Condicions generals del procés selectiu
El sistema selectiu triat és el de concurs oposició.
De forma supletòria, seran aplicables les bases generals de selecció de personal al servei de les entitats locals de la Comunitat Valenciana, aprovades per la Resolució del director general d'Administració local de 14 de novembre de 2005 (DOCV, núm. 5155, del dia 15.12.2005) i la rectificació d'errors publicada per la Resolució de 27 de febrer de 2006 de la Direcció General d'Administració Local, en el Diari Oficial de la Comunitat Valenciana número 5223, del dia 21 de març de 2006. Aprovades les bases per Resolució de l'Alcaldia d'aquest Ajuntament de Montserrat, número 345, del dia 15 de maig de 2006, i posteriorment modificades per un acord de la Junta de Govern Local el dia 6 de març de 2008 (per delegació de l'Alcaldia núm. 507 de 27.06.2007 i acceptació d'aquesta el dia 06.07.2007), publicades en el Butlletí Oficial de la Província de Valencia número 73 de 27 de marzo de 2008, i en el Diari Oficial de la Comunitat Valenciana número 5742, de 15 d'abril de 2008, per a la seua adaptació a la Llei 7/2007, de 12 d'abril, per la qual s'aprova l'Estatut Bàsic de l'Empleat Públic.
III. Requisits del personal aspirant
A més dels prevists en la base tercera de les bases generals, es requereix:
- Enginyeria tècnica en Informàtica de Gestió, enginyeria tècnica d'Informàtica de Sistemes, enginyeria en Informàtica o equivalent, o complir les condicions per a obtindre'l en la data en què acabe el termini de presentació d'instàncies. S'acreditarà mitjançant el títol expedit per l'autoritat acadèmica competent, qui certificarà, a més, sobre les equivalències. En el cas de titulacions obtingudes a l'estranger, haurà de tindre la credencial que acredite la seua homologació.
- Estar en possessió del títol de Grau Mitjà de Coneixements de Valencià expedit per la Junta Qualificadora, o complir les condicions per a obtindre'l en la data en què acabe el termini de presentació d'instàncies o la realització d'un exercici eliminatori de coneixement del valencià del mateix nivell.
- Abonar la taxa fixada en 60 euros, mitjançant el sistema d'un tríptic facilitat pel Servei d'Intervenció, amb la sol·licitud prèvia telefònica (286 255 292 / 235 156 475), per fax (296 818 902), personalment o mitjançant gir postal, segons preceptua la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, en les entitats bancàries que s'assenyalen al dors del model d'instància.
El compliment dels requisits exigits s'entendrà referit a la data de finalització del termini de presentació d'instàncies, d'acord amb el que preveu l'article 18.2 del Reial Decret 364/1995, de 10 de març.
IV. Forma i termini de presentació d'instàncies
Les sol·licituds per a prendre part en les proves d'accés corresponents en què les persones aspirants facen constar que reuneixen les condicions exigides en les presents bases específiques per a la plaça que s'opte, es dirigiran a l'alcaldessa presidenta de l'Ajuntament de Montserrat, i es presentaran en el Registre d'Entrada d'aquest Ajuntament en el termini de 20 dies naturals comptadors des de l'endemà de la publicació de l'anunci de la convocatòria en el Butlletí Oficial de l'Estat.
En relació amb la presentació, caldrà ajustar-se al que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a la base quarta de les generals.
Les bases íntegres es publicaran en el Diari Oficial de la Comunitat Valenciana i un extracte d'aquestes en el Butlletí Oficial de la Província de València.
La sol·licitud haurà d'anar acompanyada de:
· Fotocòpia del DNI o, si és el cas, passaport.
· Junt amb la instància s'acreditaran documentalment, mitjançant una còpia compulsada, tots aquells mèrits que hagen de valorar-se en la fase de concurs.
· Justificant del pagament de la taxa acompanyant còpia del resguard de l'ingrés o del gir postal efectuat.
V. Admissió de persones aspirants
Conforme al que disposa la base cinquena de les generals.
VI. Tribunal qualificador
6.1. El tribunal qualificador serà designat pel president de la corporació, tot ell amb veu i vot, i estarà compost per:
1. President/a: un/a funcionari/ària de carrera d'habilitació de caràcter estatal, o del grup A, de l'administració local.
2. Secretari/ària: el de la corporació o funcionari/ària d'aquesta en qui delegue, amb veu i sense vot.
3. Vocals:
a) Tres funcionaris de carrera de l'administració local, amb el mateix nivell o superior nomenats per l'Alcaldia.
b) Un/a representant designat/ada per la Generalitat Valenciana competent en matèria d'administració local.
6.2. La composició del tribunal inclourà la de les persones suplents respectives.
6.3.Totes les persones vocals hauran de ser personal funcionari que posseïsca una titulació igual o superior a la requerida per a la plaça a proveir, i pertànyer al mateix grup o grups superiors. Igualment, de conformitat amb l'article 60 de la Llei 7/2007, de 12 d'abril, de l'Estatut Bàsic de l'Empleat Públic, que assenyala que els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre home i dona.
6.4. El tribunal no podrà constituir-se ni actuar sense l'assistència com a mínim de la meitat de les persones integrants, titulars o suplents, de manera indistinta; serà sempre necessària la presència del president o presidenta, i del secretari o secretària, o si és el cas, de les persones que els substituïsquen i la meitat més u dels seus membres, i està facultat per a resoldre les qüestions que pogueren suscitar-se en la realització dels processos selectius, adoptant els acords necessaris per al degut ordre d'aquest en tot allò no previst en aquestes bases i per a l'adequada interpretació de les bases de cada convocatòria.
6.5. En cada sessió del tribunal podran participar les persones membres titulars i, si estan absentes, les suplents, sempre que s'haja fet constar en l'acta de constitució del tribunal la seua participació de forma indistinta.
6.6. Els/les membres del tribunal i també les possibles persones assessores especialistes, percebran les indemnitzacions que per raons del servei estiguen establides en el Reial Decret 462/2002, de 24 de maig, corresponents a la categoria segona.
VII. Proves a realitzar
El procediment de selecció de les persones aspirants, en atenció al que disposa la disposició transitòria quarta de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, serà el sistema de selecció de concurs oposició.
A) Fase d'oposició
Els exercicis de l'oposició constaran de les proves següents:
- Primer exercici. De caràcter obligatori i eliminatori.
Consistirà en el desenvolupament per escrit d'un màxim de dos temes, de quatre triats per sorteig del temari de l'annex I, apartat A. Matèries comunes. El temps per a la realització d'aquest exercici serà d'un màxim de dues hores. En aquest exercici es valorarà la formació general, la claredat, l'ordre d'idees, la facilitat d'exposició escrita, l'aportació personal de la persona aspirant i la seua capacitat de síntesi. El dit exercici serà llegit davant del tribunal en sessió pública.
Aquest exercici es puntuarà fins a un màxim de 10 punts, i quedaran eliminades les persones aspirants que no aconseguisquen els 5 punts.
- Segon exercici. De caràcter obligatori i eliminatori
Consistirà en la presentació d'un projecte sobre l'organització i el funcionament d'una entitat local d'entre 5.000 i 10.000 habitants en modernització, recursos informàtics i comunicació.
El contingut del projecte referit comprendrà com a mínim les matèries del temari específic.
El projecte indicat haurà de presentar-se en el termini de 20 dies naturals anteriors a la celebració del primer exercici de l'oposició. No podrà tindre una extensió superior a 50 fulls DINA-4 a una cara, a un espai, lletra de grandària 12, i tipus arial del Word, ni inferior a 40 fulls DINA-4 d'idèntiques característiques.
El projecte presentat serà valorat pel tribunal, i el dia que s'assenyale, les persones aspirants tindran una entrevista amb el tribunal, que no podrà ser superior al temps d'una hora, en la que el tribunal formularà preguntes, aclariments, i/o sol·licitarà de la persona aspirant que defense el projecte, i/o apartats d'aquest.
Aquest exercici es valorarà fins a un màxim de 10 punts, i quedaran eliminades les persones aspirants que no aconseguisquen els 5 punts.
Tercer exercici. De caràcter obligatori (si és el cas) i eliminatori.
Consistirà a realitzar una prova d'estructura i nivell semblant a les del nivell mitjà de la Junta Qualificadora, en un període màxim d'1 hora.
La qualificació d'aquest exercici serà d'apte o no apte.
B) Fase de concurs
A les persones aspirants que hagen superat tots els exercicis eliminatoris de la fase d'oposició, se'ls valorarà els mèrits que acrediten fins al termini de presentació d'instàncies. En cap cas la puntuació màxima que es puga obtindre en la fase de concurs podrà excedir un 40% de la puntuació total del concurs oposició.
Junt amb la instància de participació en les proves, les persones aspirants acompanyaran originals o còpies compulsades de tots els mèrits que consideren que han de ser valorats.
1. Experiència professional (fins a un màxim de 6 punts):
Per serveis prestats com a tècnic/a mitjà/ana d'informàtica en qualsevol de les situacions: amb vincle de caràcter laboral, temporal, indefinit o fix; o funcionari interí o en propietat, d'acord amb la progressió següent:
- Per serveis prestats com a tècnic/a mitjà/ana en Informàtica en l'administració local: 0,20 punts per mes treballat.
- Per serveis prestats com a tècnic/a mitjà/ana en Informàtica en altres administracions públiques: 0,10 punts per mes treballat.
- Per serveis prestats com a tècnic/a informàtic/a en l'empresa privada: 0,05 punts per mes treballat.
2. Formació i perfeccionament (fins a un màxim de 5 punts).
- Cursos de formació professional: Es valoraran aquells cursos de formació i perfeccionament, màsters que tinguen relació amb les funcions a desenvolupar, recursos i comunicació informàtiques. La valoració d'aquest apartat no podrà excedir de 5 punts. S'aplicarà com a escala de valoració dels cursos la prevista en l'article 17 del barem general d'aplicació als concursos de provisió de llocs de treball de la Generalitat Valenciana, Ordre de 20 de gener de 2000, d'acord amb l'escala següent:
a) De 100 o més hores: 2 punts.
b) De 75 o més hores: 1,50 punts.
c) De 50 o més hores: 1 punt.
d) De 25 o més hores: 0,50 punts.
e) De 15 o més hores: 0,20 punts.
3. Altres mèrits. La puntuació no podrà excedir d'1 punt.
Es valorarà fins a un màxim d'1 punt d'acord amb la possessió del corresponent certificat expedit o homologat per la Junta Qualificadora de Coneixements del Valencià:
- Valencià, per disposar d'altres certificats d'igual o superior nivell al requerit, màxim 0,50 punts.
- Idiomes comunitaris, es puntuarà fins a un màxim de 0,50 punts, a raó de 0,10 punts per curs o equivalència si es tracta de cicles, corresponent a títol expedit per la Universitat o l'Escola Oficial d'Idiomes.
VIII. Relació de persones aprovades, presentació de documents i nomenament.
D'acord amb el que disposen les bases Onze, Dotze i Tretze de les Bases Generals.
Una vegada acabada la qualificació de les persones aspirants, el tribunal farà pública la relació d'aprovats per ordre de puntuació en el Tauler d'edictes de l'Ajuntament, i el nombre de persones aprovades no podrà sobrepassar el nombre de places vacants convocades. La dita relació s'elevarà a la Presidència de la corporació, que la publicarà al tauler d'edictes de l'Ajuntament, o si és el cas, en el Butlletí Oficial de la Província de València.
Així mateix, es podrà constituir una borsa de treball per ordre de puntuació amb la resta de persones opositores que hagen superat com a mínim el segon exercici del procés selectiu per a, si és el cas, el seu nomenament com a personal funcionari interí per motius de necessitat o urgència. La seua vigència es mantindrà fins que es realitze un nou procés selectiu d'informàtic/a o desapareguen les causes que van motivar el nomenament.
En cas d'empat, es resoldrà a favor de les persones aspirants que hagueren obtingut major puntuació en l'apartat d'experiència professional.
IX. Incidències
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu, en tot allò no previst en aquestes bases.
X. Recursos de caràcter general
D'acord amb el que disposa la base quinzena de les bases generals.
XI. Model de sol·licitud
El model oficial de sol·licitud serà l'establit amb caràcter general en aquest ajuntament, segons els impresos que es troben en poder de la secció de gestió de personal (annex II).
Annex I
Programa de tècnic/a mitjà/ana en informàtica
A) Matèries comunes
Tema 1. La Constitució espanyola de 1978. Estructura i principis generals. El model econòmic de la Constitució espanyola. El Tribunal Constitucional. La reforma de la Constitució.
Tema 2. Drets i deures fonamentals dels espanyols i les espanyoles. La seua garantia i suspensió.
Tema 3. L'organització de l'Estat en la Constitució: organització institucional o política i organització territorial. La Corona. Les Corts Generals: referència al Defensor del Poble i al Tribunal de Comptes.
Tema 4. El Govern i l'administració: relacions del Govern amb les Corts Generals.
Tema 5. Idea general de les administracions públiques en l'ordenament espanyol. L'administració general de l'Estat. Les comunitats autònomes: especial referència als estatuts d'autonomia. L'administració local. l'administració institucional.
Tema 6. El procediment administratiu: concepte i classes. La seua regulació en el Dret positiu: principis informadors. Les fases del procediment administratiu: iniciació, ordenació, instrucció i terminació. El silenci administratiu.
Tema 7. El municipi: concepte i elements. El terme municipal. La població: especial referència a l'empadronament.
Tema 8. Organització municipal. Competències.
Tema 9. Ordenances, reglaments i bans. Procediment d'elaboració i aprovació. Infraccions.
Tema 10. El personal al servei de les entitats locals: funcionaris, personal eventual i personal laboral.
Tema 11. Els contractes administratius en l'esfera local. La selecció de la contractista. Les garanties i responsabilitat en la contractació. Execució, modificació i suspensió. La revisió de preus. Invalidesa dels contractes. Extinció dels contractes.
Tema 12. Funcionament dels òrgans col·legiats locals: règim de sessions i acords. Actes i certificacions d'acords. Les resolucions del/de la president/a de la corporació.
Tema 13. Les hisendes locals. Classificació dels ingressos. Les ordenances fiscals.
Tema 14. Els pressuposts de les entitats locals. Principis, integració i documents de què consten. Procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els pressuposts de crèdits i altres figures. Liquidació del pressupost.
B) Matèries específiques
Bloc I
1) El registre telemàtic. Teoria i aplicació.
2) La signatura electrònica. Certificats digitals.
3) El màrqueting. Segmentació de públics.
4) La qualitat i l'excel·lència: evolució històrica. El concepte de qualitat aplicat a la gestió d'intangibles. Esquemes d'oferta de qualitat de serveis a les persones consumidores i la seua retroalimentació.
5) Mètodes estadístics per a la gestió de la qualitat. Control estadístic de processos. Diagrama de dispersió.
6) Principals sistemes i models de gestió de qualitat en l'administració. CAF i EFQM. Sistemes de gestió de qualitat ISO.
7) El disseny i la gestió d'un projecte. Elaboració, objectius, metodologia i fases.
8) L'avaluació d'un projecte. Metodologia i tipus.
9) Xarxes sense fil. Protocols. Instal·lacions. Tipus.
10) Ethernet. Fast Ethernet. Gigabit Ethernet. Control de l'accés al medi. Estàndards, especificacions. Dispositius d'interconnexió. Protocols i tecnologies sense fil.
11) TCP/IP. Generalitats. Xarxes de computadores. Direccionament Internet. Protocol ARP, IP, ICMP, UDP, TCP.
12) Xarxes d'Àrea Local. Introducció. Topologies. Tecnologies. Tipus. Administració. Interconnexió.
13) Metodologies de planificació i desenvolupament de sistemes d'informació. Programació i conceptes bàsics d'HTML, XML i Tecnologia .NET.
14) Sistema informàtic de gestió del padró d'habitants. Instal·lació i configuració. Abast. Problemes freqüents.
15) Pla de comunicació. Estructura i fases. La seua implementació en els programes de comunicació de l'administració.
16) La gestió del coneixement i les seues ferramentes com a sistemes eficaços de comunicació interna.
Bloc II
1) El Pla Avança. Els seus programes.
2) La Llei 11/2007, de 22 de juny, d'Accés Electrònic dels Ciutadans als Serveis Públics.
3) Ferramentes de qualitat qualitativa aplicades als serveis municipals, el diagrama d'arbre, diagrama matricial, diagrama d'afinitat i el benchmarking.
4) Ferramentes de qualitat quantitatives: el full d'arreplega de dades, l'estratificació i Pareto.
5) Les cartes de servei: concepte, components, regulació jurídica. Procés d'elaboració d'una carta de serveis.
6) Sistemes de comptabilitat. Usos i gestió.
7) Portals municipals. Organització i estructura.
8) Sona la Dipu Wifi. Bases i desenvolupament.
9) Ferramentes de control remot. Generalitats. Solucions Dameware i Virtual Network Computer VNC.
10) L'ordinador personal. Arquitectura interna. Components. Funcionament de la unitat de processament, la memòria i la gestió de perifèrics.
11) Cicle de la vida del material informàtic. Gestió del parc d'equipament: demanda, inventari, instal·lació, manteniment i baixa. Gestió de tractaments de les dades. Instal·lacions massives. Clonació. Productes de mercat: Norton Ghost.
12) Administració electrònica i signatura digital en l'administració local.
13) Programes de modernització de l'administració local en l'àmbit provincial: Pla Provincial de Serveis Informàtics (SERTIC).
14) Les xarxes socials. La seua programació i sistematització com a servei útil per a l'administració local. Exemples.
15) La intranet. Programació i autogestió de continguts.
16) Com s'elabora una pàgina web. Estructura. Gestió i comunicació institucional.
Bloc III
1) Implantació del registre telemàtic a Montserrat.
2) El calendari festiu de Montserrat.
3) El patrimoni al nucli urbà. L'església parroquial i altres trets etnològics.
4) Patrimoni rural. El castell dels Alcalans i el castellet de Montserrat.
5) Setmana Internacional de Música de Cambra de Montserrat. Història i evolució.
6) L'associacionisme a Montserrat.
7) L'Ajuntament de Montserrat. Organització i funcionament.
8) Wifi en el terme de Montserrat. Implantació i funcionament.
9) Xarxes privades de l'Ajuntament de Montserrat. Tecnologia i implantació.
10) Les urbanitzacions de Montserrat. Descripció i serveis.
11) Oficines públiques a Montserrat. Descripció, ubicació i serveis.
12) El desenvolupament econòmic del municipi de Montserrat. Sectors industrials.
13) El desenvolupament econòmic del municipi de Montserrat. Sector serveis.
14) Estudi demogràfic de Montserrat. Segmentació dels seus habitants.
15) Els diversos serveis culturals del municipi. Oferta i gestió.
16) L'activitat esportiva a Montserrat, escoles esportives i instal·lacions.
Montserrat, 12 de maig de 2010.- L'alcaldessa: Laura Sanjuán Campos.
Diligència: per a fer constar que les presents bases per a cobrir en propietat una plaça de tècnic/a mitjà/ana en informàtica mitjançant el sistema de concurs oposició lliure, han sigut tractades en la taula de negociació amb els representants sindicals el passat 31 de maig de 2010.
Montserrat, 31 de maig de 2010.- El secretari: José M.ª Camí Orrit.
Diligència: per a fer constar que les presents bases per a cobrir en propietat una plaça de tècnic/a mitjà/ana en informàtica mitjançant el sistema de concurs oposició lliure, han sigut aprovades per acord de la Junta de Govern local del dia 1 de juny de 2010 (per delegació de l'Alcaldia núm. 507 de 27.06.2007, i acceptació d'aquesta el dia 06.07.2007).
Montserrat, 1 de juny de 2010.- El secretari: José Mª Camí Orrit.
Entitats bancàries /Entidades bancarias:
· Banesto, carrer d'Isaac Peral, número 6, compte: 0030 3224 23 5328749929.
· Bancaixa, plaça de Colom, número 7, compte: 2077 0211 71 8520943681.
· Rural Caixa, carrer Major, número 34, compte: 3082 1104 94 4212735222.
· La Caixa, av. de Jaume I, número 36, compte: 2100 6075 09 3888756533.